Os animals más simples, como los que presentan simetría radial (esponchas, cnidarios y ctenofors) no poseyen tozuelo, pero sí que en tienen a mayoria d'as formas con simetría bilateral; istos animals poseyen un eixe antero-posterior de traza que en a parti anterior d'o cuerpo s'acumulan o cerebro y os organos sensorials. O grau de cefalización ye variable en os diferents fílums bilaterals; muitos poseyen un tozuelo incipient (platihelmintos, anelidos, nematodes, moluscos, etc.). O maximo grau de cefalización se da en artropodos (más que más insectos) y vertebratos; en istos animals, o tozuelo ye netament esferenciato d'a resta d'o cuerpo y provisto d'organos sensorials muit eficients. Aintro d'os bilaterals, bi ha tamién grupos sin de tozuelo (bivalvos, briozoos, equinodermos, etc.)